PATVIRTINTA

 Molėtų rajono savivaldybės tarybos

 2023 m. vasario 2 d. sprendimu Nr. B1-4

**MOLĖTŲ RAJONO SAVIVALDYBĖS 2023 METŲ APLINKOS APSAUGOS RĖMIMO SPECIALIOSIOS PROGRAMOS PRIEMONĖS**

Programos asignavimų valdytojas ir vykdytojas **–** Molėtų rajono savivaldybės administracijos direktorius.

**I SKYRIUS**

**BENDROJI DALIS**

1. Molėtų rajono savivaldybės 2023 m. aplinkos apsaugos rėmimo specialioji programa (toliau – Specialioji programa) sudaroma vadovaujantis Lietuvos Respublikos savivaldybių aplinkos apsaugos rėmimo specialiosios programos įstatymu bei Lietuvos Respublikos aplinkos ministerijos pateiktomis Savivaldybių aplinkos apsaugos rėmimo specialiosios programos lėšų naudojimo rekomendacijomis.

**II SKYRIUS**

 **SPECIALIOSIOS PROGRAMOS TIKSLAS IR UŽDAVINIAI**

2. Specialiosios programos tikslas – užtikrinti sveiką, švarią aplinką bei racionalų gamtos išteklių naudojimą, išsaugoti kraštovaizdžio savitumą, biologinę įvairovę.

3. Svarbiausieji Specialiosios programos uždaviniai:

3.1. šalinti aplinkos taršos šaltinius;

3.2. kofinansuoti bešeimininkių statinių griovimo, finansuojamo ES fondų lėšomis, darbus;

3.3. gerinti kraštovaizdžio kokybę, sudaryti sąlygas rekreacijai;

3.4. skleisti aplinkosauginę informaciją;

3.5. informuoti visuomenę ir gerinti ekologinį švietimą.

**III SKYRIUS**

 **SPECIALIOSIOS PROGRAMOS FINANSAVIMO ŠALTINIAI**

4. Juridinių ir fizinių asmenų mokesčiai, mokami įstatymų nustatytomis proporcijomis ir tvarka už teršalų išmetimą į aplinką.

5. Medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą.

 6. Juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius.

 7. Lėšos, gautos kaip želdinių atkuriamosios vertės kompensacija.

 8. Savanoriškos juridinių ir fizinių asmenų įmokos.

 9. Kitos teisėtai gautos lėšos.

**IV SKYRIUS**

 **SPECIALIOSIOS PROGRAMOS ĮGYVENDINIMO PRIEMONĖS**

10. Informacija apie Specialiosios programos planuojamas lėšas:

|  |  |  |
| --- | --- | --- |
| Eil. Nr. | Specialiosios programos finansavimo šaltiniai | Numatyta surinkti lėšų, Eur |
| 10.1. | Mokesčiai už teršalų išmetimą į aplinką | 30000 |
| 10.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 20000 |
| 10.3. | Lėšos, gautos kaip želdinių atkuriamosios vertės kompensacija | 2000 |
| 10.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 10.5. | Iš viso (10.1 + 10.2 + 10.3 + 10.4) | 52000 |
| 10.6. | Mokesčiai, sumokėti už medžiojamųjų gyvūnų išteklių naudojimą | 65000 |
| 10.7. | Ankstesnio ataskaitinio laikotarpio ataskaitos atitinkamų lėšų likutis  | 81118 |
| 10.8. | Iš viso (10.6 + 10.7) | 146118 |
| 10.9. | Planuojamos ataskaitinio laikotarpio Specialiosios programos lėšos (10.5 + 10.8) | 198118 |

|  |  |  |
| --- | --- | --- |
| Eil. Nr. | Savivaldybės visuomenės sveikatos rėmimo specialiajai programai numatytos lėšos | Lėšos, Eur |
| 10.10. | 20 procentų Savivaldybės aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 10400 |
| 10.11. | Ankstesnio ataskaitinio laikotarpio ataskaitos atitinkamų lėšų likutis  | 4491 |
| 10.12. | Iš viso (10.10 + 10.11) | 14891 |

|  |  |  |
| --- | --- | --- |
| Eil. Nr. | Kitoms Specialiosios programos priemonėms numatytos lėšos | Lėšos, Eur |
| 10.13. | 80 procentų Specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 41600 |
| 10.14. | Ankstesnio ataskaitinio laikotarpio ataskaitos atitinkamų lėšų likutis  | 14762 |
| 10.15. | Iš viso (10.13 + 10.14) | 56362 |

11. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą:

|  |  |  |
| --- | --- | --- |
| Eil. Nr. | Priemonės pavadinimas | Numatyta skirti lėšų, Eur |
| 11.1. | Žemės sklypų, kuriuose neuždrausta medžioklė, savininkų, valdytojų ir naudotojų įgyvendinamos priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą |  |
| 11.1.1. | Repelentų pirkimas, želdinių ir žėlinių apdorojimo repelentais darbai bei aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas, individualių apsaugos priemonių medeliams pirkimas ir jų įrengimas. Laukinių gyvūnų natūralias mitybos sąlygas gerinančių želdinių pirkimas ir įveisimas | 50000 |
| 11.1.2. | Bebraviečių ardymo darbai | 46118 |
| 11.1.3. | Medžiojamųjų gyvūnų ūkiniams gyvūnams daromos žalos prevencijos priemonių įsigijimas ir įrengimas (specialios tvoros, elektriniai piemenys ir pan.)  | 50000 |
| 11.1.4. | Iš viso  | 146118 |

12. Specialiosios programos lėšos, numatytos Savivaldybės visuomenės sveikatos rėmimo specialiajai programai finansuoti:

|  |  |
| --- | --- |
| Programos pavadinimas | Numatyta skirti lėšų, Eur |
| 12.1.  | Savivaldybės visuomenės sveikatos rėmimo specialioji programa | 14891 |

13. Kitos aplinkosaugos priemonės, kurioms įgyvendinti planuojama panaudoti Specialiosios programos lėšas:

| Eil. Nr. | Priemonės pavadinimas | Numatyta skirti lėšų, Eur |
| --- | --- | --- |
| 13.1. | Aplinkos kokybės gerinimo ir aplinkos apsaugos priemonės: |  |
| 13.1.1. | Savivaldybės teritorijoje esančių valstybės saugomų teritorijų apsaugos ir tvarkymo darbai | 6000 |
| 13.1.2. | Sosnovskio barščių gausos reguliavimui ir naikinimui skirtos dokumentacijos parengimas | 4961 |
| 13.1.3. | Varninių paukščių ir mašalų gausos reguliavimas | 5000 |
| 13.2. | Atliekų, kurių turėtojo nustatyti neįmanoma arba kuris nebeegzistuoja, tvarkymo priemonė |  |
| 13.2.1. | Atliekų surinkimo, transportavimo, perdirbimo, kitokio naudojimo ar šalinimo darbai  | 5000 |
| 13.3. | Aplinkos monitoringo, prevencinės, aplinkos atkūrimo priemonės: |  |
| 13.3.1. | Aplinkos oro, paviršinio vandens, maudyklų vandens, elektromagnetinės akustinės taršos, erkių populiacijos monitoringas  | 20 000 |
| 13.3.2. | Sorbentų ir kitų priemonių (taršos matavimo, teršalų sklidimo lokalizavimo, likvidavimo ir surinkimo, taršos zonoje dirbančiųjų asmeninės apsaugos, gelbėjimo ant vandens techninės priemonės ir įrankiai), reikalingų avarijų padariniams likviduoti, pirkimas | 1000 |
| 13.3.3. | Užterštų (ir galbūt užterštų) dirvožemio teritorijų, paviršinių vandens telkinių ir jų pakrančių būklės ir užterštumo (kokybės) tyrimas, įvertinimas ir valymo darbai | 5000 |
| 13.3.4.  | Vandens telkinių pakrančių valymas ir tvarkymas | 3000 |
| 13.4. | Visuomenės švietimo ir mokymo aplinkosaugos klausimais priemonės: |  |
| 13.4.1. | Knygų, plakatų, lankstinukų, bukletų, skrajučių ir spaudinių (laikraščiai ir žurnalai) aplinkosaugine tema spausdinimo (leidybos), įsigijimo, platinimo darbų finansavimas. | 1000 |
| 13.4.2. | Aplinkosaugos srityje dirbančių specialistų (valstybės, savivaldybių ir įmonių darbuotojų) mokymas ir (ar) kvalifikacijos kėlimas. | 401 |
| 13.5. | Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizacijos priemonės: |  |
| 13.5.1. | Želdynų ir želdinių dendrologinė ekspertizė | 1000 |
| 13.5.2. | Želdynų ir želdinių tvarkymo, kūrimo, veisimo darbai | 2000 |
| 13.5.3.  | Želdynų ir želdinių būklės stebėsenos programos rengimas | 2000 |
| 13.6. | Iš viso | 56362 |

**V SKYRIUS**

 **SPECIALIOSIOS PROGRAMOS PRIEMONIŲ ĮGYVENDINIMO VERTINIMAS**

14. Metinę ataskaitą apie Specialiosios programos priemonių vykdymą rengia Savivaldybės administracija ir teikia Savivaldybės tarybai tvirtinti.

15. Savivaldybės administracija Savivaldybės tarybos patvirtintą ataskaitą už ataskaitinius metus teikia Aplinkos apsaugos departamentui.

16. Specialiojoje programoje numatytos priemonės įgyvendinamos pagal Savivaldybės administracijos direktoriaus įsakymais nustatytas tvarkas, pavedimus, įgaliojimus ar kitus nurodymus.

**VI SKYRIUS**

 **ATSAKOMYBĖ**

17. Už Specialiojoje programoje numatytų priemonių įgyvendinimo organizavimą ir tinkamą lėšų panaudojimą atsako programos vykdytojas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_